Diari Oficial de la Generalitat Valenciana


Sumari del DOGV 8481, del 07-02-2019 (2019/1074)

RESOLUCIÓ de 31 de gener de 2019, de la consellera de Sanitat Universal i Salut Pública, per la qual s'aprova el Pla d'inspecció de serveis sanitaris per a l'any 2019.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1074


Data del document
:   31-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * política sanitària

RESOLUCIÓ de 31 de gener de 2019, de la consellera de Sanitat Universal i Salut Pública, per la qual s'aprova el Pla d'inspecció de serveis sanitaris per a l'any 2019. [2019/1074]  
L'article 85 de la Llei 10/2014, de 29 de desembre, de la Generalitat, de Salut de la Comunitat Valenciana, estableix que «la conselleria competent en matèria de sanitat comptarà amb plans d'inspecció, que s'aprovaran periòdicament i definiran els programes d'actuació preferencials i la coordinació amb totes les inspeccions que incidisquen en l'àmbit sanitari i de la salut pública».  
El Reglament d'organització i funcionament de la Inspecció de Serveis Sanitaris de la Conselleria de Sanitat, aprovat per Decret 56/2006, de 28 d'abril, del Consell, disposa en el seu article 34 que l'elaboració d'un Pla d'inspecció de serveis sanitaris constitueix una eina fonamental per a aconseguir la planificació reglada de les activitats a desenvolupar per la Inspecció de Serveis Sanitaris, i en l'apartat 9 d'aquest article s'estableix que el Pla d'inspecció serà aprovat pel conseller de Sanitat.  
  
En l'elaboració d'aquest Pla d'inspecció s'ha comptat amb un grup de treball, i també amb els diferents òrgans directius de la Conselleria de Sanitat Universal i Salut Pública, direccions generals, direccions territorials, gerències de departaments i seccions d'inspecció de serveis sanitaris de cadascun dels departaments de salut. En el Pla d'inspecció per a l'exercici 2019, s'integren els programes específics a desenvolupar i els objectius fixats en cadascun d'ells.  
Les àrees que sustenten l'activitat inspectora per a l'any 2019 són:  
Drets de la ciutadania en relació amb el sistema sanitari.  
Inspecció de concessions, concerts, centres i serveis sanitaris.  
Inspecció de l'ús de les prestacions sanitàries.  
Inspecció i gestió de les prestacions de la seguretat social.  
Inspecció de la prestació farmacèutica.  
Responsabilitat sanitària.  
Compromís amb l'organització.  
L'activitat dels serveis d'inspecció de serveis sanitaris suposa una garantia en el compliment dels drets de pacients i persones ateses en el sistema sanitari; una tutela i control de les prestacions i activitats sanitàries; un procediment en l'avaluació dels serveis sanitaris públics, concertats i privats, i, en definitiva, una garantia de l'eficiència, qualitat i seguretat en l'assistència sanitària dispensada a la ciutadania.  
  
Havent-se observat tots els tràmits legals i reglamentaris establits, i en virtut de les atribucions que li confereix l'article 34.9 del Decret 56/2006, de 28 d'abril, del Consell, pel qual s'aprova el Reglament d'organització i funcionament de la Inspecció de Serveis Sanitaris de la Conselleria de Sanitat, resolc:  
  
Primer  
Aprovar el Pla d'inspecció de serveis sanitaris de la Conselleria de Sanitat Universal i Salut pública per a l'any 2019, que s'estructura en les àrees i programes següents:  
Drets de la ciutadania en relació amb el sistema sanitari  
1. Inspecció de normes de bona pràctica clínica en investigació clínica  
Objectius:  
a) Garantir que a la Comunitat Valenciana els assajos clínics amb medicaments en éssers humans es realitzen d'acord a les normes de bona pràctica clínica, respectant els drets de les persones incloses en projectes d'investigació, la seua integritat i la seua seguretat, i que els resultats d'aquestes investigacions siguen fiables i responguen al seu impacte en funció del gènere.  
b) Inspecció del compliment de la normativa vigent en relació amb les bones pràctiques clíniques per part d'investigadors i investigadores i dels qui componen els comités ètics d'investigació en medicaments de la Comunitat Valenciana i comités d'investigació biomèdica.  
  
c) Incrementar la formació en bones pràctiques clíniques del personal de la inspecció sanitària mèdica per a la seua acreditació en les inspeccions de centres i assajos clínics.  
d) Inspeccions d'acreditació d'assajos clínics en Fase I.  
e) Desenvolupament del Pla autonòmic d'inspecció de bones pràctiques clíniques.  
f) Inspecció del desenvolupament, d'acord amb les condicions establides en la seua autorització, dels estudis postautorització amb medicaments i productes sanitaris.  
2. Violència de gènere  
Objectiu:  
Inspecció del compliment de la garantia de la no coincidència de la dona en situació de violència de gènere i el seu agressor en el mateix contingent mèdic.  
3. Drets del menor o la menor  
Objectiu:  
Inspecció del compliment dels drets del menor o la menor en els casos de desacord patern respecte a la seua derivació a salut mental, i també altres unitats de suport i serveis especialitzats. En el supòsit de derivació a salut mental, s'estarà al que s'estableix en el Reial decret llei 9/2018, de 3 d'agost, pel qual es modifica l'article 156 del Codi Penal.  
  
4. Anàlisi de les reclamacions  
Objectius:  
a) Inspecció de les reclamacions en els departaments de salut.  
b) Inspecció de les queixes presentades en els centres sanitaris als quals es deriva a pacients dels departaments públics pel Pla d'eliminació de llistes d'espera.  
5. Inspecció de centres sanitaris que presten serveis no coincidents amb la cartera de serveis del Sistema Nacional de Salut  
Inspecció de concessions, concerts, centres i serveis sanitaris  
6. Inspecció de la prestació sanitària i qualitat assistencial en departaments de salut gestionats mitjançant concessió administrativa.  
Objectius:  
a) Revisió dels fluxos interdepartamentals de pacients en les concessions, anàlisi dels seus continguts assistencials i repercussions econòmiques.  
b) Anàlisi comparativa de la complexitat dels processos atesos per les concessions sanitàries i els hospitals públics de gestió directa, atenent els seus aspectes assistencials i econòmics.  
c) Estudi de l'adequació de la facturació intercentres per les assistències prestades, actualitzant, si escau, els informes i actuacions administratives ja efectuades sobre exercicis anteriors.  
d) Anàlisi de les demores en consultes en atenció primària i especialitzada, i també els temps i volums d'espera per a intervencions i procediments en els departaments en règim de concessió administrativa.  
  
e) Participació en la fixació i monitoratge dels acords de gestió relatius a la concessions.  
f) Seguiment dels plecs, contractes de gestió i plans de qualitat i gestió de les concessions, a l'efecte de verificar el seu compliment.  
g) Coordinació i seguiment de les unitats de gestió del comissionat. Les unitats de gestió verificaran i monitoraran els serveis i contractes subscrits per les empreses concessionàries per a la derivació de la seua població protegida, d'acord amb les especificacions contractuals. Coordinació de les accions per a la integració de les diferents plataformes d'informació.  
h) Coordinació de la informació recaptada per altres dependències de la Conselleria de Sanitat Universal i Salut Pública sobre diferents aspectes dels serveis sanitaris en règim de concessió encomanats en el Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
7. Inspecció de l'assistència sanitària en centres i serveis sanitaris concertats i no concertats.  
Objectius:  
a) Inspecció dels plecs dels concerts a l'efecte de verificar el seu compliment.  
b) Inspecció de l'activitat assistencial en els centres d'hemodiàlisi.  
  
c) Inspecció de l'activitat assistencial en els centres de logopèdia.  
d) Inspecció dels centres autoritzats per a interrupció voluntària de l'embaràs.  
e) Inspecció de centres i serveis de transfusió.  
f) Avaluar l'adequació a la normativa vigent del funcionament de centres de reproducció humana assistida i d'establiments de teixits de cèl·lules reproductores.  
g) Inspecció de centres que presten assistència a trastorns de la conducta alimentària.  
h) Inspecció de centres que presten assistència de neurorehabilitació en dany cerebral.  
8. Inspecció en els procediments d'autorització sanitària de funcionament de centres i serveis sanitaris.  
Objectius:  
a) Participació en grups de treball amb les direccions generals competents en la matèria per a establir accions coordinades per a la confecció de requisits mínims assistencials per al funcionament de centres i serveis sanitaris.  
9. Inspecció de la prestació sanitària i qualitat assistencial en centres i serveis sanitaris propis.  
Objectius:  
a) Manteniment dels protocols d'actuació i informes.  
b) Anàlisi de les derivacions dels departaments cap a l'acció concertada i no concertada.  
c) Avaluació de la implantació del programa de seguretat quirúrgica (llista de control quirúrgic) verificant el compliment dels mínims exigits per l'OMS en els departaments de salut de la Comunitat Valenciana.  
  
d) Inspecció de centres i serveis de transfusió.  
e) Avaluar l'adequació a la normativa vigent del funcionament de les unitats de reproducció humana assistida i establiments de teixits de cèl·lules reproductores.  
g) Inspecció de la prestació sanitària en els serveis d'urgència.  
10. Inspecció de l'assistència sanitària en els centres sanitaris que participen en el Pla d'eliminació de llistes d'espera.  
Objectius:  
a) Inspecció dels processos assistencials de pacients que es remeten als centres que participen en el Pla d'eliminació de llistes d'espera des de les aplicacions informàtiques que registren l'activitat.  
b) Inspecció dels centres participants en el Pla d'eliminació de llistes d'espera quirúrgica.  
c) Inspecció del compliment del Pla d'eliminació de llistes d'espera en aquests.  
Inspecció de l'ús de les prestacions sanitàries  
11. Inspecció de les prestacions ortoprotètiques.  
Objectius:  
a) Detectar i inspeccionar els desviaments en funció de l'impacte, tant econòmic com qualitatiu, que es produïsquen en el procés de prescripció, dispensació i facturació de la prestació exoprotètica.  
b) Seguiment de la utilització de determinats articles amb elevat impacte econòmic o sanitari.  
12. Inspecció de la prestació d'oxigenoteràpia i teràpies respiratòries domiciliàries.  
Objectiu:  
a) Inspeccionar el compliment de les clàusules del plec signades amb les empreses concessionàries de la prestació de les teràpies respiratòries domiciliàries i el seu seguiment i control per part dels departaments de salut, detectant i inspeccionant possibles desviacions.  
13. Inspecció i avaluació del transport sanitari en els diferents departaments de salut.  
Objectiu:  
a) Inspeccionar el compliment de les clàusules del plec signades amb les empreses concessionàries de la prestació de transport sanitari i el seu seguiment i control per part dels departaments de salut.  
Responsabilitat sanitària  
14. Inspecció en procediments de responsabilitat patrimonial, valoració del mal corporal i mapa de riscos sanitaris.  
Objectius:  
a) Garantir l'emissió dels informes tècnics sanitaris d'inspecció en un temps i un nivell de qualitat tècnica adequats per a la resolució de les sol·licituds de reclamació patrimonial.  
b) Actualitzar el Mapa de Riscos Sanitaris de la Comunitat Valenciana.  
c) Implementar mesures per a millorar la capacitació del personal sanitari de la Inspecció de Serveis Sanitaris en matèria de responsabilitat patrimonial i valoració del mal corporal.  
15. Inspecció en procediments de responsabilitat disciplinària del personal estatutari.  
Objectius:  
a) Designar instructors o instructores i secretaris o secretàries d'expedients, amb criteris d'eficàcia i igualtat en el repartiment de tasques.  
b) Reduir el termini de tramitació dels expedients adequant-los als estàndards previstos en el quadre d'indicadors de la direcció general.  
  
c) Coordinar accions de millora amb les direccions generals implicades en la matèria.  
d) Assessorar l'òrgan competent en la fase d'informació prèvia en els supòsits d'assetjament sexual, per raó de sexe, orientació i identitat de gènere.  
Inspecció i gestió de les prestacions de la Seguretat Social  
16. Seguiment del Pla d'actuacions del conveni 2017-2020 amb l'Institut Nacional de la Seguretat Social i desenvolupament de programes per al seu compliment  
Objectius:  
a) Seguiment i valoració de les clàusula i objectius del nou conveni 2017-2020.  
b) Realitzar actuacions tendents al compliment màxim dels objectius fixats en el conveni subscrit per la Conselleria de Sanitat Universal i Salut Pública i l'Institut Nacional de la Seguretat Social tendent a la millora de la gestió de la incapacitat temporal amb impuls de les actualitzacions dels programes informàtics corporatius per a la millora de la gestió de la incapacitat temporal.  
17. Inspecció i gestió de la prestació per incapacitat temporal del personal de la Conselleria de Sanitat Universal i Salut pública i del personal de l'Administració del Consell  
Objectius:  
a) Ajustar els índexs d'absència del personal de la Conselleria de Sanitat Universal i Salut Pública i de l'Administració del Consell.  
b) Elaboració, estudi i difusió dels indicadors relatius a la Incapacitat Temporal corresponents a aquest personal, per a facilitar la gestió dels recursos per part dels corresponents departaments preveient la perspectiva de gènere.  
18. Desenvolupament d'activitats per a la millora de la gestió sanitària de la incapacitat temporal  
Objectius:  
a) Implantació de les taules de durada òptima a la CIE 10 (4a edició) en el mòdul d'incapacitat temporal de SIA-Abucasis.  
b) Desenvolupament d'alertes en el mòdul d'incapacitat temporal de SIA-Abucasis per als Metges d'Atenció Primària sobre processos que superen els temps òptims.  
c) Implementar programes encaminats a detectar processos de curta durada, processos que hagen superat els temps òptims i els processos de patologia psiquiàtrica menor.  
d) Impuls de la col·laboració amb les mútues d'accidents de treball i malalties professionals en matèria d'incapacitat temporal. Revisió dels convenis, unificació de criteris i millora de la qualitat de les actuacions.  
  
e) Formació a professionals sanitaris de la Conselleria de Sanitat Universal i Salut Pública en la gestió sanitària de la incapacitat temporal.  
f) Incrementar la participació en el programa de les rotacions de residents per a la seua formació en matèria d'incapacitat temporal.  
g) Impuls dels expedients de determinació de contingència comuna-professional i de la revisió clínica dels expedients de facturació/reintegrament de despeses derivades d'aquests, i les actuacions amb les mútues col·laboradores de la Seguretat Social.  
h) Propostes de millora del mòdul de gestió d'incapacitat temporal en SIA.  
Inspecció de la prestació farmacèutica  
19. Vigilància del compliment de la normativa sobre prestació farmacèutica.  
Objectius:  
I) Avaluació del funcionament de les unitats d'atenció farmacèutica a pacients externs als hospitals de la Comunitat Valenciana.  
  
b) Inspecció de la dispensació de medicaments i productes sanitaris i facturació de receptes oficials.  
c) Inspecció de la substitució sistemàtica de medicaments, per part de les oficines de farmàcia de la Comunitat Valenciana, en situacions no previstes en el vigent concert i en la normativa existent.  
20. Inspecció i control de la prescripció i dispensació i estudi de les desviacions detectades en l'àmbit ambulatori i hospitalari.  
Objectius:  
a) Inspecció de la prescripció i dispensació de medicaments susceptibles d'ús il·lícit (estupefaents, psicòtrops, anabolitzants) i receptes robades i falsificades.  
b) Inspecció del compliment de les instruccions del Programa de medicaments d'alt impacte sanitari i/o econòmic (PAISE).  
c) Control de la prescripció i dispensació de receptes manuals.  
d) Inspecció del compliment de la normativa vigent, referent a les targetes SIP i als fulls COM, en la dispensació de medicaments en les oficines de farmàcia.  
e) Inspecció de la gestió dels tractaments que requerisquen control especial mitjançant visat.  
f) Inspecció de la prestació farmacèutica en facultatius màxims prescriptores amb relació als principis actius de recent comercialització.  
  
g) Estudi de la correlació diagnòstic CIE-10/indicació dels tractaments prescrits amb recepta electrònica.  
h) Seguiment i control de les activitats formatives relacionades amb la indústria farmacèutica en els departaments de salut.  
Compromís amb l'organització  
21. Participació en l'estructura sanitària i formació.  
Objectius:  
a) Fomentar acords de col·laboració específics de la inspecció amb els departaments de salut.  
b) Fomentar la participació del personal d'Inspecció de Serveis Sanitaris en òrgans col·legiats de la Conselleria de Sanitat Universal i Salut Pública (comissions de docència, juntes de departament, òrgans de direcció, comissions clíniques...) i altres institucions.  
c) Promoure l'intercanvi de coneixement entre professionals de la Inspecció de Serveis Sanitaris i altres professionals.  
d) Estimular l'assistència a activitats científiques i formatives.  
e) Formació de residents en matèria d'Inspecció de Serveis Sanitaris.  
f) Capacitació a professionals d'inspecció mitjançant actuacions de formació continuada en matèries específiques d'inspecció de serveis sanitaris.  
  
Segon  
Publicar la present resolució en el Diari Oficial de la Generalitat Valenciana, amb advertiment que esgota la via administrativa i en contra es podrà interposar recurs potestatiu de reposició davant la Conselleria de Sanitat Universal i Salut Pública en el termini d'un mes o ser impugnada directament davant l'ordre jurisdiccional contenciós administratiu.  
  
  
València, 31 de gener de 2019.- La consellera de Sanitat Universal i Salut Pública: Ana María Barceló Chico.